**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su TATJANA ŽUKAUSKIENE nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį su Tatjana Žukauskiene, Klaipėdos lopšelio-darželio „Alksniukas“ direktore, 2020 m. sausio 6 d., darbo sutartį nutraukiant šalių susitarimu.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl švietimo įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

Projektas parengtas atsižvelgiant į Klaipėdos lopšelio-darželio „Alksniukas“ direktorės Tatjanos Žukauskienės 2019-12-10 prašymą Nr. R1-8443 „Dėl darbo santykių nutraukimo“, kuriame prašoma nutraukti darbo santykius vadovaujantis Lietuvos Respublikos darbo kodekso 54 straipsniu (darbo sutarties nutraukimas šalių susitarimu).

Tatjana Žukauskienė Klaipėdos lopšelio-darželio „Alksniukas“ direktoriaus pareigas eina nuo 1988 m. spalio 27 d. Skelbiant konkursą dėl Klaipėdos lopšelio-darželio „Alksniukas“ direktoriaus pareigų, Tatjana Žukauskienė į šias pareigas nepretendavo.

**3. Kokių rezultatų laukiama.**

Priėmus Savivaldybės tarybos sprendimą, bus įgyvendinta Darbo kodekse numatyta teisė darbo sutartį su darbuotoju nutraukti šalių susitarimu.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su biudžetinės įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį, Tatjanai Žukauskienei, Klaipėdos lopšelio-darželio „Alksniukas“ direktorei, bus išmokėta jos penkių vidutinių darbo užmokesčių dydžio kompensacija – 10677,81 Eur ir piniginė kompensacija už nepanaudotas kasmetines atostogas (18,96 darbo dienų) – 4143,40 Eur. Lėšos yra skiriamos iš biudžetinės įstaigos darbo užmokesčiui skirtų asignavimų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendinta Darbo kodekse numatyta teisė darbo sutartį su darbuotoju nutraukti šalių susitarimu.

Neigiamų pasekmių nenumatoma.

PRIDEDAMA:

1. Klaipėdos lopšelio-darželio „Alksniukas“ direktorės Tatjanos Žukauskienės 2019-12-10 prašymo Nr. R1-8443 „Dėl darbo santykių nutraukimo“ kopija, 1 lapas.

2. Teisės aktų išrašas, 1 lapas.

Personalo skyriaus vedėja Inga Gelžinytė-Litinskienė